قصر عابدين، من اشهر القصور المصرية اللى شهد الكتير من الأحداث من العهد الملكي ولغاية نشأة القاهرة الحديثة. والقصر هو تحفة تاريخية نادرة بتعكس الفخامة اللى اتشيد بيها القصر والأحداث المهمه اللى شهدها من ايام العصر الملكي ولغاية قيام ثورة 23 يوليه. والقصر بيعتبر من أهم وأشهر القصور اللى اتشيدت فى حكم عيلة محمد على باشا لمصر فكان مقر للحكم من سنة 1872 لغاية سنة 1952. وكان الخديوي اسماعيل امر ببنا قصر عابدين لما اتولى الحكم فى مصر سنه 1863، و اسم القصر يرجع ل (عابدين بك) اللى كان واحد من القادة العسكريين فى عهد محمد على باشا وكان يمتلك قصر صغيراً فى مكان القصر الحالي فاشتراه اسماعيل من أرملته وهدمه وضم ليه ارض واسعة و تشييد القصر مكانه. بيحتوى القصر على: قاعات وصالونات فالصالون الابيض والأحمر والأخضر بتستخدم فى استقبال الوفود الرسمية اثناء زيارتها لمصر، إضافة الى مكتبة القصر اللى بتحوى حلولى 55 الف كتاب. و بيحتوى القصر على مسرح فيه مئات الكراسي المذهبة وفيه اماكن معزولة بالستاير خاصة بالسيدات و بيستخدم دلوقتى فى عرض العروض المسرحية الخاصة للزوار والضيوف. الأجنحة زى الجناح البلجيكي اللى اتصمم لإقامة ضيوف مصر المهمين، واتسمي كده لأن ملك بلجيكا هو اول من أقام فيه. متحف الأسلحة .